Ágúst Einarsson

Dr. Ágúst Einarsson er prófessor emeritus við Háskólann á Bifröst, fyrrverandi rektor skólans og var um árabil prófessor í Háskóla Íslands. Hann starfaði áður sem framkvæmdastjóri útgerðar og fiskvinnslu. Ágúst tók virkan þátt í stjórnmálum, var alþingismaður og gegndi fjölmörgum trúnaðarstörfum í samfélaginu og var til að mynda formaður bankaráðs Seðlabankans, samninganefndar ríkisins, Framtakssjóðs Íslands og ráðgjafanefndar Hafrannsóknastofnunar og sat í stjórnum Landsvirkjunar og Borgarleikhússins. 

Ágúst hefur skrifað fjölda bóka, meðal annars um rekstrarhagfræði, menningarhagfræði, kvikmyndir, tónlist, heilbrigðismál og íþróttir, flutt erindi og birt greinar í tímaritum, bókum og ráðstefnuritum. Ágúst var um árabil varaforseti samtaka evrópskra fræðimanna um frumkvöðla og lítil og meðalstór fyrirtæki.Rekstrarhagfræði og samfélagið eftir Ágúst Einarsson og Axel Hall Útgefandur: Háskólinn á Bifröst og Háskólinn í Reykjavík 2022. ISBN: 9789935473097

Ágúst fæddist í Reykjavík árið 1952, sonur hjónanna Einars Sigurðssonar útgerðarmanns frá Vestmannaeyjum og Svövu Ágústsdóttur. Hann á átta systur og tvo bræður. Ágúst er kvæntur Kolbrúnu Ingólfsdóttur og eiga þau þrjá syni, Einar, Ingólf og Ágúst Ólaf. Kolbrún Sigurbjörg Ingólfsdóttir er lífefeindafræðingur og sagnfræðingur (f. 1943).

Ágúst er höfundur yfir 30 bóka og rita auk fjölmargra greina í bókum, tímaritum, blöðum og á Netinu um efnahagsmál, hagfræði, menningu, stjórnmál og sjávarútvegsmál.

 Tilvísanir 

Flokkur:Prófessorar við Háskólann á Bifröst
Flokkur:Prófessorar við Háskóla Íslands
Flokkur:Þingmenn Samfylkingarinnar
Flokkur:Þingmenn Þjóðvaka
Flokkur:Íslenskir hagfræðingar
Flokkur:Stúdentar úr Menntaskólanum í Reykjavík